Bratislava – mestská časť Karlova Ves

náhľad|Električka linky  medzi zastávkami Miestny úrad Karlova Ves a Borská
**Bratislava – mestská časť Karlova Ves** (iné názvy: **Bratislava-Karlova Ves**, **Mestská časť Karlova Ves**, **Karlova Ves**; , ) je mestská časť Bratislavy ležiaca v západnej časti Bratislavy, v okrese Bratislava IV. Nachádza sa v nej aj sídlisko Dlhé diely, množstvo škôl, ZOO, budova Slovenskej televízie, botanická záhrada alebo najväčší bratislavský dunajský ostrov Sihoť. Mestská časť má vlastnú polikliniku a knižnicu, nákupný dom.  Premávajú tu všetky druhy mestskej dopravy. Karlova Ves má viaceré električkové linky, autobusové linky. Tiež sa tu nachádza trolejbusová trať.

Zaujímavosťou je, že do Karlovej Vsi (a teda aj do okresu Bratislava IV.) oficiálne patrí aj úzky pás pravého brehu Dunaja (teda tam, kde je inak mestská časť Petržalka) od rakúskych hraníc až takmer po Most Lanfranconi. Taktiež Patrónka (jej veľká časť) aj OC Galéria Lamač.       

Karlova Ves má najdlhšiu hranicu s mestskou časťou Staré mesto, ďalšie susedné mestské časti sú Petržalka, Devín, Dúbravka, Lamač a Nové Mesto.

## Dejiny
Karlova Ves bola obývaná už v paleolite, o čom svedčí mnoho archeologických nálezov (jednoduché sekáče, pästný klin).

V období stredoveku spadala pod devínske panstvo. Neskôr sa stala tichou, vinohradníckou obcou nachádzajúcou sa v tesnej blízkosti jedného z najdôležitejších miest Uhorska. Od roku 1943/1944  je súčasťou Bratislavy a dnes v nej okrem viac ako 33 000 obyvateľov s trvalým pobytom býva aj okolo 15 000 vysokoškolských študentov (v internátoch v Mlynskej doline).

V súčasnosti sa tu stavajú nové rodinné a obytné domy, supermarkety a športoviská. V poslednom čase sa však vyskytujú dopravné problémy na Karloveskej radiále, ktorá spája mestskú časť s centrom Bratislavy. Spôsobené je to hlavne realitnou bublinou a stavbami bytoviek v Karlovej Vsi. V minulosti tu bol pokus spraviť stavebnú uzáveru/stavený uzáver, ktorý sa však nevydaril.

### Národnostné zloženie
**1991:**
* Slováci – 20 667 (93,29%)
* Česi – 585 (2,64%)
* Maďari – 564 (2,54%)
* Ostatné/nezistená – 338 (1,53%)
* Spolu – 22 154 (100%)

**2001:**
* Slováci – 30 343 (92,39%)
* Maďari – 819 (2,49%)
* Česi – 665 (2,02%)
* Ostatné – 594 (1,81%)
* Nezistená – 422 (1,28%)
* Spolu – 32 843 (100%)

**2011:**
* Slováci – 30 071 (92,1%)
* Maďari – 859 (2,63%)
* Česi – 476 (1,46%)
* Ostatné – 608 (1,86%)
* Nezistená – 636 (1,95%)
* Spolu – 32 650 (100%)

## Miestny úrad
V roku 2004 tu bol otvorený nový miestny úrad na novopostavenom Námestí svätého Františka. Toto námestie spolu s kostolom je akýmsi "centrom volného času" Karlovej Vsi. Občas sa tu pod holým nebom konajú koncerty a iné kultúrne podujatia a každý deň tu trávi svoj voľný čas množstvo ľudí. Na námestí je možnosť bezdrôtového WiFi pripojenia na internet.

Nachádza sa tu aj fontána a vodná kaskáda od významných slovenských architektov pána Ing. arch. Stanislava Talaša a jeho syna Vladimíra Talaša.

## Starostovia
* 1991 – 1994: Jozef Krištúfek
* 1994 – 1998: Bystrík Hollý
* 1998 – 2002:  Bystrík Hollý
* 2002 – 2006: Bystrík Hollý
* 2006 – 2010: Iveta Hanulíková
* 2010 – 2014: Iveta Hanulíková
* 2014 – 2018: Dana Čahojová
* 2018 – 2022: Dana Čahojová
* 2022 – súčasnosť: Dana Čahojová

## Školy
### Základná škola Karloveská 61
Vznikla v roku 1969. V areáli školy sa nachádza na otvorenom priestranstve dopravné (novo zrekonštruované s funkčnými semaformi), volejbalové a basketbalové ihrisko a sektor pre skok do diaľky. Medzi jej absolventov patrí, napríklad slovenský herec Roman Pomajbo. Súčasná riaditeľka je Eva Horníková.


File:ZŠ Karloveská. Bratislava 22 Slovakia 1.jpg|Hlavný vchod
File:Základná škola Karloveská 61 (3).jpg|Škola od mostu
File:Základná škola Karloveská 61 (4).jpg|Pohľad na školu z priestoru mimo vlastného areálu
File:Základná škola Karloveská 61 (5).jpg|Dopravné ihrisko
File:Základná škola Karloveská 61 (6).jpg|Školská telocvičňa
File:Základná škola Karloveská 61 (7).jpg|Volejbalové ihrisko
File:Základná škola Karloveská 61 (8).jpg|Basketbalové ihrisko


### Spojená škola sv. Františka z Assisi
*Bližšie informácie v hlavnom článku: [[Spojená škola sv. Františka z Assisi]]*

Je to cirkevná škola. Nachádza na Karloveskej 32.  Okrem základnej školy je tu aj gymnázium. V areáli školy sa nachádza športové betónové ihrisko a ihrisko s umelou trávou. Nachádza sa tu aj ihrisko s pyramídou na lezenie. Meno súčasnej riaditeľky je Marta Sendeková.


File:Spojená škola sv. Františka z Assisi.jpg|Škola
File:Betónové ihrisko na Spojenej škole sv. Františka z Assisi.jpg|Betónové ihrisko
File:Football pitch with artificial grass (Karlova Ves) 2.jpg|Ihrisko s umelou trávou


### Spojená škola Tilgnerova

Nachádza sa na Tilgnerovej 14. Do školy patrí osemročné gymnázium, štvorročné gymnázium, anglické bilingválne gymnázium a základná škola. Riaditeľkou školy je RNDr. Danka Ihnáťová.


Tilgnerova.JPG|Škola


### Ostatné školy
* Základná škola Alexandra Dubčeka (Základná škola Majerníkova)
* Základná škola Veternicová (súčasť Spojenej školy sv. Františka z Assisi)
* Gymnázium Ladislava Sáru
* Gymnázium (Bratislava, Mokrohájska 3)
* Spojená súkromná škola ESPRIT
* Súkromná základná škola pre deti s intelektovým nadaním 
* Súkromné gymnázium pre žiakov so všeobecným intelektovým nadaním
* Spojená škola (Bratislava, Mokrohájska 3)

## Kostoly

### Rímskokatolícke
V Karlovej Vsi sú v súčasnosti tri rímskokatolícke kostoly:
* Kostol Narodenia Panny Márie, posvätený v roku 1995, nachádza sa na námestí na Dlhých Dieloch.

* Kostol svätého Michala archanjela, posvätený v roku 1935, je to historický kostol ešte z dôb starej Karlovej Vsi. Raz ročne na prelome septembra a októbra sa v ňom konajú hodové sväté omše.

* Kostol svätého Františka z Assisi, posvätený v roku 2002. Navrhol ho švajčiarsky architekt Justus Dahinden. Kostol je významným architektonickým dielom. Patrí k nemu aj kláštor Minoritov. Kostol sv. Michala aj kostol sv. Františka patria do farnosti sv. Michala.                              

## Šport

vpravo|náhľad|Ihrisko s umelou trávou v areáli školy Spojenej školy sv. Františka na Karloveskej 32
* MBK Karlovka
* Karloveský športový klub zastrešuje:
** Posilňovňa KŠK
** Spinningové centrum KŠK
** TJ Tatran Bratislava
** Produkt Crew KŠK
** Stolnotenisový športový klub Karlova Ves
** Karloveské tanečné centrum
** Ipon judo klub Bratislava
** ŠK Synchro Bratislava
** Karate klub Karlova Ves
** Klub vodných športov Karlova Ves
** Latino culture projekt, Akadémia Miguela Méndeza
** Bike team Bratislava
** Golfový klub BA
** FKM Karlova Ves
** Kurilla šport
** Folklórny súbor Dolina 
** MBK A. Dubčeka
** ŠK Regina
** Klub vodného slalomu Karlova Ves
** Školský športový klub GLS

V Karlovej Vsi sa nachádzajú aj štyri multifunkčné ihriská s umelou trávou zadarmo dostupné pre verejnosť:
* V areáli školy Karloveská 32
* V areáli školy Karloveská 61
* V areáli školy Alexandra Dubčeka
* V areáli školy Veternicová 20

## Mestská hromadná doprava

;Električkové linky
*  Dúbravka, Pri kríži – Karlova Ves, Kútiky – Zlaté piesky
*  Karlova Ves, Kútiky – Ružinov, Astronomická

;Trolejbusové linky
*  Dlhé diely – Riviéra

;Autobusové linky
*  Malá Scéna – Riviéra – Devín – DNV, Pri Sandbergu – DNV, Opletalova, VW5
*  Cintorín Slávičie – Zochova – Námestie slobody – Blumentál
*  Hlavná stanica – ZOO – Riviéra – Dlhé diely
*  Dúbravská cesta – Karlova Ves, Kútiky – Dlhé diely
*  Cintorín Slávičie – Račianske mýto – Ostredky, Súhvezdná
*  Riviéra – Cintorín Slávičie

linky ktoré prechádzajú cez Karlovu Ves (zastávka *Patrónka*):           

## Významné osobnosti
* Prof. RNDr. Libor Ebringer, DrSc. – slovenský mikrobiológ 
* Ferdinand Juriga, slovenský kňaz, národný buditeľ, politik, publicista (je po ňom pomenované námestie v Karlovej Vsi)
* Michal Pullmann, významný priekopník rybárstva a národný buditeľ
* Ľubomír Kadnár, slovenský kanoista
* Florián Tománek, slovenský kňaz, redaktor a politik
* Daniel Šmihula, slovenský právnik a politológ
* Adela Vinczeová, slovenská televízna a rozhlasová moderátorka

## Poznámky

## Referencie

## Literatúra
* 
* 
* 
* 
* 
## Pozri aj
* architektonické zhrnutie Obytný súbor Karlova Ves

## Iné projekty

## Externé odkazy
* Oficiálny web mestskej časti
* Historické fotografie Karlovej Vsi
* Karloveské noviny

Karlova Ves
Kategória:Okres Bratislava IV
Karlova Ves